**Д О К Л А Д**

**за дейността на Комисията за контрол над службите за сигурност, прилагането и използването на специалните разузнавателни средства и достъпа до данните по Закона за електронните съобщения през 2019 г.**

Настоящият доклад е изготвен в изпълнение изискванията на чл. 18, ал. 2 от Правилника за организацията и дейността на 44-то Народно събрание и чл. 17, т. 10 от Вътрешните правила за организацията и дейността на Комисията, във връзка с компетентността на Комисията по чл. 34з, ал. 1 от Закона за специалните разузнавателни средства /ЗСРС/ и чл. 261б, ал. 1 от Закона за електронните съобщения /ЗЕС/.

В него са обобщени и анализирани статистически данни за разрешаването, прилагането и използването на специалните разузнавателни средства, съхраняването и унищожаването на информацията, получена чрез тях, както и за направените искания, издадените съдебни разпореждания, получените и унищожените справки за данните по чл. 251б, ал. 1 от ЗЕС за периода от 01.01.2019 г. до 31.12.2019 г., предоставени от Висшия съдебен съвет, Върховна касационна прокуратура, Държавна агенция „Национална сигурност“, Министерство на вътрешните работи, Министерство на отбраната за Служба „Военна полиция“ и Служба „Военна информация, Министерство на финансите за Агенция „Митници“, Държавна агенция „Разузнаване“, Държавна агенция „Технически операции“, Комисия за противодействие на корупцията и за отнемане на незаконно придобитото имущество и от предприятията, предоставящи обществени електронни съобщителни мрежи и/или услуги.

В доклада са отразени констатации, изводи и препоръки по отношение достъпа на данните по ЗЕС, въз основа на резултатите от извършените проверки от специализираното звено в рамките на специализираната администрация на Народното събрание, подпомагащо работата на Комисията, както и предприетите мерки за подобряване на процедурите за съхраняване и обработване на данните по ЗЕС във връзка с направените предложения в годишния доклад на Комисията за 2018 г.

В доклада е отчетена и дейността на Комисията по разглеждане на жалби и сигнали от граждани и организации по ЗСРС и ЗЕС, както и по внесени в Народното събрание законодателни промени и доклади от службите за сигурност.

 **1. Обобщена и анализирана информация относно използването и прилагането на специалните разузнавателни** **средства.**

 По данни на ***Висшия съдебен съвет*** съдилищата по искане на органите по чл. 13, ал. 1 от ЗСРС и от наблюдаващите прокурори са постановили 5 396 разрешения и 643 отказа. Разрешенията по първоначалните искания са 3 799 и 545 отказа, а тези за продължаване на срока са 1 597.

 През 2018 г. са постановени 4 619 разрешения и 1 362 отказа. Разрешенията по първоначалните искания са 3 597, а тези за продължаване на срока са 1 022.

 Сравняването на данните с предходната година показва, че исканията за използване и прилагане на специални разузнавателни средства от органите по чл. 13, ал. 1 от ЗСРС и от наблюдаващите прокурори са намалели с 57, разрешенията са се увеличили с 63, а отказите са намалели със 109.

 Разрешенията по искания на прокуратурите са 2 033 и 224 отказа. Разрешенията по първоначалните искания са 1 350 и 177 отказа, а тези за продължаване на срока са 683.

 Разрешенията по искания на органите по чл. 13, ал. 1 от ЗСРС са 3 363 и 419 отказа. Разрешенията по първоначалните искания са 2 449 и 368 отказа, а тези за продължаване на срока са 914.

 Лицата, спрямо които са дадени разрешения са 3 510.

 Разрешенията за обекти за установяване на самоличността на лицата са 264.

 Разрешенията по искания по чл. 13, ал. 3 от ЗСРС за престъпления, осъществени от съдия, прокурор или следовател са 35 и 15 отказа.

 Разрешенията по искания по чл. 13, ал. 4 от ЗСРС за предотвратяване на престъпления по чл. 108а, ал. 1 – чл. 320, ал. 2 от Наказателния кодекс исканията на органите по чл. 13, ал. 1 от ЗСРС са 73 и 39 отказа.

 В 10 случаи на непосредствена опасност по чл. 18 от ЗСРС е разрешено използването и прилагането на специални разузнавателни средства.

 Разрешенията по искания по чл. 34н, ал. 1 от ЗСРС са 2.

 Няма постановени разрешения по искания по чл. 34о, ал. 6 от ЗСРС.

 Получените веществени доказателствени средства са 1 104.

 Получените доклади за унищожаване на събраната информация чрез специални разузнавателни средства са 3 799.

 По данни на ***Върховна касационна прокуратура*** от наблюдаващите прокурори са изготвени 2 262 искания за използване и прилагане на специални разузнавателни средства, по които са дадени 2 036 разрешения и 224 отказа. Първоначалните искания са 1 390, а тези за продължаване на срока са 872.

 През 2018 г. исканията са 2 325, по които са дадени 2 054 разрешения и 271 отказа. Първоначалните искания са 1 765, а тези за продължаване на срока са 560.

 Сравняването на данните с предходната година показва, че исканията за използване и прилагане на специални разузнавателни средства са намалели с 63, разрешенията са намалели с 10, а отказите са намалели с 47.

 Лицата, спрямо които са изготвени искания са 1 333.

 Исканията за обекти за установяване самоличността на лицата са 57.

 Исканията по чл. 174, ал. 5 и 6 от НПК за престъпления, осъществени от съдии, прокурори и следователи са 6.

 Исканията по чл. 13, ал. 4 от ЗСРС за предотвратяване на престъпления по чл. 108а, ал. 1 - чл. 320, ал. 2 от Наказателния кодекс са 8.

 Исканията по чл. 17 от ЗСРС са в 232 неотложни случаи и 5 в случаи на непосредствена опасност по чл. 18 от ЗСРС.

 Няма искания по чл. 173, ал. 4 от НПК в неотложни случаи.

 В резултат на използваните специални разузнавателни средства са поискани 874 веществени доказателствени средства, като през 2018 г. те са 776.

 Докладите по чл. 175, ал. 7 от НПК за унищожаване на събраната информация чрез специални разузнавателни средства са 1 504.

 Исканията по чл. 34н, ал. 1 от ЗСРС са 1.

 По данни на ***Държавна агенция „Национална сигурност“*** като орган по чл. 13, ал. 1 от ЗСРС са изготвени 339 искания за използване и прилагане на специални разузнавателни средства, по които са дадени 277 разрешения и 50 отказа. Първоначалните искания са 200, а тези за продължаване на срока са 77.

 През 2018 г. исканията са 283, по които са дадени 232 разрешения и 53 отказа. Първоначалните искания са 205, а тези за продължаване на срока са 78.

 Сравняването на данните с предходната година показва, че исканията за използване и прилагане на специални разузнавателни средства са се увеличили с 56, разрешенията са намалели с 5 и отказите са намалели с 3.

 Лицата, спрямо които са изготвени искания са 197.

 Исканията за обекти за установяване самоличността на лицата са 2.

 Исканията по чл. 13, ал. 4 от ЗСРС за предотвратяване на престъпления по чл. 108а, ал. 1 - чл. 320, ал. 2 от Наказателния кодекс са 53. Няма искания по чл. 17 от ЗСРС в неотложни случаи и по чл. 18 от ЗСРС в случаи на непосредствена опасност.

 В резултат на използваните специални разузнавателни средства са поискани 39 веществени доказателствени средства, като през 2018 г. те са 43. Докладите по чл. 29, ал. 7 във връзка с чл. 31, ал. 3 от ЗСРС са 110.

 По данни на ***Служба „Военна полиция“*** са изготвени 12 искания за използване и прилагане на специални разузнавателни средства, по които са дадени разрешения. Първоначалните искания са 8, а тези за продължаване на срока са 4.

 През 2018 г. исканията са 9, по които са дадени 8 разрешения и 1 отказ. Първоначалните искания са 5, а тези за продължаване на срока са 4.

 Сравняването на данните с предходната година показва, че исканията за използване и прилагане на специални разузнавателни средства са се увеличили с 3, разрешенията са се увеличили с 4 и отказите са намалели с 1.

 Лицата, спрямо които са изготвени искания са 8.

 Няма искания за обекти за установяване самоличността на лицата.

 Няма искания по чл. 17 от ЗСРС в неотложни случаи и по чл. 18 от ЗСРС в случаи на непосредствена опасност.

 В резултат на използваните специални разузнавателни средства са поискани 5 веществени доказателствени средства, като през 2018 г. те са 2. Докладите по чл. 29, ал. 7 във връзка с чл. 31, ал. 3 от ЗСРС са 7.

 По данни на ***Служба „Военна информация“*** и на ***Държавна агенция „Разузнаване“*** не са изготвяниискания за използване и прилагане на специални разузнавателни средства.

 По данни на ***Министерство на вътрешните работи*** (които не са изцяло съобразени със зададените критерии) от структурите са изготвени 3 203 искания за използване и прилагане на специални разузнавателни средства, по които са дадени 2 872 разрешения и 331 отказа. Първоначалните искания са 2 388, а исканията за продължаване на срока са 815.

 През 2018 г. исканията са 3 318, по които са дадени 2 830 разрешения и 443 отказа. Първоначалните искания са 2 066, а тези за продължаване на срока са 764.

 Сравняването на данните с предходната година показва, че исканията за използване и прилагане на специални разузнавателни средства са намалели със 115, разрешенията са се увеличили с 42 и отказите са намалели със 112.

 Лицата, спрямо които са изготвени искания са 2 246.

 Исканията за обекти за установяване самоличността на лицата са 210.

 Исканията по чл. 13, ал. 4 от ЗСРС за предотвратяване на престъпления по чл. 108а, ал. 1 - чл. 320, ал. 2 от Наказателния кодекс са 4.

 Исканията по чл. 17 от ЗСРС са в 297 неотложни случаи и 5 в случаи на непосредствена опасност по чл. 18 от ЗСРС.

 В резултат на използваните специални разузнавателни средства са поискани 741 веществени доказателствени средства, като през 2018 г. те са 739.

 Докладите по чл. 29, ал. 7 във връзка с чл. 31, ал. 3 от ЗСРС са 1 919.

 По данни на ***Комисия за противодействие на корупцията и за отнемане на незаконно придобитото имущество*** са изготвени 145 искания за използване и прилагане на специални разузнавателни средства, по които са дадени 115 разрешения и 30 отказа. Първоначалните искания са 98 и за продължаване на срока са 17.

През 2018 г. исканията са 43, по които са дадени 34 разрешения и 9 отказа. Първоначалните искания са 28, а тези за продължаване на срока са 15.

 Сравняването на данните с предходната година показва, че исканията за използване и прилагане на специални разузнавателни средства са се увеличили с 76, разрешенията са се увеличили с 81 и отказите са се увеличили с 21.

 Лицата, спрямо които са изготвени искания са 88.

 Няма искания за обекти за установяване самоличността на лицата.

 Няма искания по чл. 17 от ЗСРС в неотложни случаи и по чл. 18 от ЗСРС в случаи на непосредствена опасност.

 В резултат на използваните специални разузнавателни средства са поискани 28 веществени доказателствени средства, като през 2018 г. те са 8.

 Докладите по чл. 29, ал. 7 във връзка с чл. 31, ал. 3 от ЗСРС са 74.

 По данни на ***Държавна агенция „Технически операции“*** постъпилите по ЗСРС и НПК разрешения за използване и прилагане на специални разузнавателни средства са 4 830, от които разрешенията по първоначалните искания са 3 682 и разрешенията по искания за продължаване на срока са 1 148.

 През 2018 г. постъпилите разрешения са 4 966, от които разрешенията по първоначалните искания са 3 674, а тези по искания за продължаване на срока са 1 292.

 Сравняването на данните с предходната година показва, че разрешенията за използване на специални разузнавателни средства са намалели със 136, разрешенията по първоначалните искания са се увеличили с 8 и разрешенията по искания за продължаване на срока са намалели със 144. От органите по чл. 13, ал. 1 от ЗСРС са постъпили 2 992 разрешения, от които разрешенията по първоначалните искания са 2 285 и разрешенията по искания за продължаване на срока са 707.

 От наблюдаващите прокурори са постъпили 1 838 разрешения, от които разрешенията по първоначалните искания са 1 397 и разрешенията по искания за продължаване на срока са 441.

 По отношение на възложения със закона контрол за защита правата на гражданите на структурите по чл. 20, ал. 1 от ЗСРС, общият брой случаи на незапочнато или прекратено прилагане на специални разузнавателни средства по чл. 22, ал. 3 от ЗСРС, са както следва:

 - по т. 1, когато е дадено разрешение за прилагане на специални разузнавателни средства за разкриване на престъпления, извън посочените в чл. 3, ал. 1 - няма;

 - по т. 2 при явни фактически грешки в искането на органи по чл. 13 или в разрешението на органа по чл. 15 са 3 случая;

 - по т. 3 при опасност от разкриването на оперативните способи – няма;

 - по т. 4 когато е невъзможно тяхното прилагане - няма.

 Лицата, спрямо които са прилагани специални разузнавателни средства са 3 019.

 Разрешенията за обектите за установяване самоличността на лицата са 257.

 Исканията по чл. 17 от ЗСРС са в 548 неотложни случаи и 15 в случаи на непосредствена опасност по чл. 18 от ЗСРС.

 В резултат на прилаганите специални разузнавателни средства са поискани 1 536 веществени доказателствени средства и са изготвени 956, като през 2018 г. са поискани 837 веществени доказателствени средства и са изготвени 818.

По данни на ***Държавна агенция „Национална сигурност“*** като орган по чл. 20 от ЗСРС постъпилите по ЗСРС и НПК разрешения за използване и прилагане на специални разузнавателни средства са 528, от които разрешенията по първоначалните искания са 329 и разрешенията по искания за продължаване на срока са 199.

 През 2018 г. постъпилите разрешения са 362, от които разрешенията по първоначалните искания са 235 и разрешенията по искания за продължаване на срока са 127.

 Сравняването на данните с предходната година показва, че разрешенията за използване на специални разузнавателни средства са се увеличили със 166, разрешенията по първоначалните искания са се увеличили с 94 и разрешенията по искания за продължаване на срока са се увеличили със 72.

 От органите по чл. 13, ал. 1 от ЗСРС са постъпили 344 разрешения, от които разрешенията по първоначалните искания са 209 и разрешенията по искания за продължаване на срока са 135.

 От наблюдаващи прокурори са постъпили 184 разрешения за използване и прилагане на специални разузнавателни средства, от които разрешенията по първоначалните искания са 120 и разрешенията по искания за продължаване на срока са 64.

 По отношение на възложения със закона контрол за защита правата на гражданите на структурите по чл. 20, ал. 1 от ЗСРС, общият брой случаи на незапочнато или прекратено прилагане на специални разузнавателни средства по чл. 22, ал. 3 от ЗСРС, са както следва:

 - по т. 1, когато е дадено разрешение за прилагане на специални разузнавателни средства за разкриване на престъпления, извън посочените в чл. 3, ал. 1 - няма;

 - по т. 2 при явни фактически грешки в искането на органи по чл. 13 или в разрешението на органа по чл. 15 е 1 случаи;

 - по т. 3 при опасност от разкриването на оперативните способи – няма;

 - по т. 4 когато е невъзможно тяхното прилагане - няма.

 Лицата, спрямо които са прилагани специални разузнавателни средства са 276.

 Разрешенията за обектите за установяване самоличността на лицата са 2.

 Няма искания по чл. 17 от ЗСРС в неотложни случаи и по чл. 18 от ЗСРС в случаи на непосредствена опасност.

 В резултат на прилаганите специални разузнавателни средства са поискани 173 веществени доказателствени средства и са изготвени 148, като през 2018 г. са поискани и изготвени 48 веществени доказателствени средства.

 По данни на ***Министерство на вътрешните работи*** като орган по чл. 20 от ЗСРС постъпилите по ЗСРС и НПК разрешения за използване и прилагане на специални разузнавателни средства са 38, от които разрешенията по първоначалните искания са 24 и разрешенията по искания за продължаване на срока са 14.

 През 2018 г. постъпилите разрешения са общо 41, от които разрешенията по първоначалните искания са 27 и разрешенията по искания за продължаване на срока са 14.

 Сравняването на данните с предходната година показва, че разрешенията за използване на специални разузнавателни средства са намалели с 3, разрешенията по първоначалните искания са намалели с 3 и разрешенията по искания за продължаване на срока са се запазили.

 От органите по чл. 13, ал. 1 от ЗСРС са постъпили 29 разрешения, от които разрешенията по първоначалните искания са 17 и разрешенията по искания за продължаване на срока са 12.

 От наблюдаващи прокурори са постъпили 9 разрешения, от които разрешенията по първоначалните искания са 7 и разрешенията по искания за продължаване на срока са 2.

 Лицата, спрямо които са прилагани специални разузнавателни средства са 15.

 Няма искания по чл. 17 от ЗСРС в неотложни случаи и по чл. 18 от ЗСРС в случаи на непосредствена опасност.

 В резултат на прилаганите специални разузнавателни средства са изготвени 20 протоколи за разпити, като през 2018 г. те са 21.

 Използвани са най – често специални разузнавателни средства за деяния по чл. 321 от НК(организирана престъпна група) – 2 617, чл. 354а (наркотични вещества) – 803, чл. 234 (акцизни стоки) - 279, чл. 195 (кражби) – 213, чл. 301 (подкуп) – 178, чл. 209(измама) – 145 и др.

 **Обобщеният анализ на данните** при сравняването им с предходната година показва, че исканията за използване и прилагане на специални разузнавателни средства са намалели, разрешенията са се увеличили и отказите са по-малко. Това показва, че са намалели случаите, налагащи прилагането на този субсидиарен способ за нуждите на наказателния процес, както и извода за строго спазване на нормативната уредба, уреждаща използването и прилагането на специалните разузнавателни средства при гарантирането на основните права и свободи на гражданите.

 **2. Обобщена и анализирана информация и констатации от проверки по спазване на процедурите по разрешаване и осъществяване на достъп до данните по ЗЕС.**

 **2.1** Обобщена статистическа информация за направените искания, издадените съдебни разпореждания, получените и унищожените справки за данните по чл. 251б, ал. 1 по ЗЕС.

По данни на ***Висшия съдебен съвет*** във всички нива на съдилищата – районни, окръжни, военни и Специализираният наказателен съд, исканията за достъп до данните по ЗЕС и НПК са 31 991, по които са дадени 29 325 разрешения и 2 666 отказа.

 През 2018 г. исканията за достъп до данните по ЗЕС и НПК са 33 166, по които са дадени 33 835 разрешения и 2 287 отказа.

Сравняването на данните с предходната година показва, че исканията за достъп до данните по ЗЕС и НПК са намалели със 1 175‬, разрешенията са намалели с 4 510 и отказите са се увеличили с 379‬.

Исканията за достъп до данните по чл. 251б, ал. 1 от ЗЕС от органите по чл. 251в, ал. 1 и 2 от ЗЕС са 13 108, по които са дадени 11 552 разрешения и 1 556 отказа.

През 2018 г. исканията за достъп до данните по чл. 251б, ал. 1 от ЗЕС от органите по чл. 251в, ал. 1 и 2 от ЗЕС са 10 603, по които са дадени 12 420 разрешения и 1 124 отказа.

Сравняването на данните с предходната година показва, че исканията са се увеличили с 2 505, разрешенията са намалели с 868 и отказите са се увеличили с 432.

Исканията за достъп до данните от органите на прокуратурата 18 883, по които са дадени 17 773 разрешения и 1 110 отказа.

През 2018 г. исканията за достъп до данните от органите на прокуратурата 22 563, по които са дадени 21 415 разрешения и 1 163 отказа.

Сравняването на данните с предходната година показва, че исканията са намалели с 3 680, разрешенията са намалели с 3 642 и отказите са намалели с 53.

Следва да се направи уточнението, че броят на исканията не отговаря на сбора от броя на разрешенията и отказите, тъй като в редица случаи по едно искане съдът се произнася с повече от едно разпореждане, а в други – разпорежда частично разрешение или отказ.

Разрешенията по чл. 251г, ал. 3 от ЗЕС за председател на районен съд, негов възходящ, низходящ, брат или сестра, съпруг или лице, с което се намира във фактическо съпружеско съжителство са 95.

Разрешенията по чл. 251г1, ал. 5 от ЗЕС за случаите на непосредствена опасност от извършване на престъпление по чл. 108а, ал. 1 – 4, ал. 6 и 7, чл. 109, ал. 3, чл. 110, ал. 1, предложение шесто, чл. 110, ал. 2, чл. 308, ал. 3, т. 1 и чл. 320, ал. 2 от Наказателния кодекс са 317.

По данни на ***Върховна касационна прокуратура*** във всички нива на прокуратурите – районни, окръжни, военни и Специализираната прокуратура, исканията за достъп до данни по чл. 159а, ал. 1 от НПК са 19 120, по които са дадени 17 992 разрешения и 1 073 отказа.

През 2018 г. исканията за достъп до данни по чл. 159а, ал. 1 от НПК са 22 620, по които са дадени 21 441 разрешения и 1 202 отказа.

Сравняването на данните с предходната година показва, че исканията са намалели с 3 500, разрешенията са намелели с 3 449 и отказите са намалели с 129.

Лицата, за които са получени справка за данни са 4 513.

Броят на справките за данни, приложени по съдебни дела е 1704.

Направени са 402 предложения за унищожаване на справки по чл. 159а, ал. 6 от НПК, от които 342 са разрешени и са изготвени 326 протокола за унищожаване.

 По данни на ***Министерство на вътрешните работи***исканията за достъп до данните по чл. 251б от ЗЕС са 8 564, по които са дадени 8 635 разрешения и 826 отказа.

През 2018 г. исканията за достъп до данните по чл. 251б от ЗЕС са 9 376, по които са дадени 9 492 разрешения и 951 отказа.

Сравняването на данните с предходната година показва, че исканията са намалели с 812, разрешенията са намалели с 857 и отказите са намалели с 125.

Лицата, за които са получени справка за данни са 2 009.

Исканията по чл. 251г1, ал. 1 от ЗЕС за случаите на непосредствена опасност от извършване на престъпление по чл. 108а, ал. 1 – 4, ал. 6 и 7, чл. 109, ал. 3, чл. 110, ал. 1, предложение шесто, чл. 110, ал. 2, чл. 308, ал. 3, т. 1 и чл. 320, ал. 2 от Наказателния кодекс са 398.

Исканията по чл. 251з, ал. 2 от ЗЕС по молба на компетентен орган на друга държава са 13.

Структурите на МВР са унищожили 8 989 справки по чл. 251ж, ал. 2 от ЗЕС и 3 справки по чл. 251ж, ал. 3 от ЗЕС.

 В ***Главна дирекция „Национална полиция“*** исканията за достъп до данните по чл. 251б от ЗЕС са 249, по които са дадени 581 разрешения и 42 отказа.

През 2018 г. исканията за достъп до данните по чл. 251б от ЗЕС са 364, по които са дадени 842 разрешения и 41 отказа.

 Сравняването на данните с предходната година показва, че исканията са намалели с 115, разрешенията са намалели с 261 и отказите са се увеличили с 1.

 Дирекцията е унищожила 665 справки по чл. 251ж, ал. 2 от ЗЕС.

 В ***Главна дирекция „Борба с организираната престъпност“ и териториалните сектори***исканията за достъп до данните по чл. 251б от ЗЕСса 1 731, по които са дадени 1 478 разрешения и 252 отказа.

 През 2018 г. исканията за достъп до данните по чл. 251б от ЗЕС са 1 528, по които са дадени 1 362 разрешения и 166 отказа.

 Сравняването на данните с предходната година показва, че исканията са се увеличили с 203, разрешенията са се увеличили с 116 и отказите са се увеличили с 86.

Дирекцията е унищожила 2 288 справки по чл. 251ж, ал. 2 от ЗЕС.

В***Главна дирекция „Гранична полиция”*** ***и териториалните структури*** исканията за достъп до данните по чл. 251б от ЗЕС са 394, по които са дадени 487 разрешения и 16 отказа.

През 2018 г. исканията за достъп до данните по чл. 251б от ЗЕС са 406, по които са дадени 381 разрешения и 29 отказа.

 Сравняването на данните с предходната година показва, че исканията са намалели с 12, разрешенията са се увеличили с 106 и отказите са намалели с 13.

Дирекцията е унищожила 585 справки по чл. 251ж, ал. 2 от ЗЕС.

В ***Главна дирекция „Пожарна безопасност и защита на населението”*** във връзка със случаите по чл. 38, ал. 3 от Закона за защита при бедствия исканията за достъп до данните по чл. 251б, ал. 1, т. 6 от ЗЕС са 17, като по 4 от тях е отпаднала необходимостта и са дадени 13 разрешения.

През 2018 г. исканията за достъп до данните по чл. 251б, ал. 1, т. 6 от ЗЕС са 5, като по 3 от тях е отпаднала необходимостта и са дадени 2 разрешения.

 Сравняването на данните с предходната година показва, че исканията са увеличили с 12, разрешенията са се увеличили с 11.

Дирекцията е унищожила 13 справки по чл. 251ж, ал. 2 от ЗЕС.

В ***Дирекция „Вътрешна сигурност”*** исканията за достъп до данните по чл. 251б от ЗЕС са 79, по които са дадени 169 разрешения и 21 отказа.

През 2018 г. исканията за достъп до данните по чл. 251б от ЗЕС са 87, по които са дадени 218 разрешения и 13 отказа.

 Сравняването на данните с предходната година показва, че исканията са намалели с 8, разрешенията са намалели с 49 и отказите са се увеличили с 8.

Дирекцията е унищожила 141 справки по чл. 251ж, ал. 2 от ЗЕС*.*

По данни на ***Държавна агенция „Национална сигурност“*** исканията за достъп до данните по чл. 251б от ЗЕС са 1 976, по които са дадени 2 682 разрешения и 203 отказа.

През 2018 г. исканията за достъп до данните по чл. 251б от ЗЕС са 2 180, по които са дадени 2 960 разрешения и 231 отказа.

Сравняването на данните с предходната година показва, че исканията са намалели с 204, разрешенията са намалели с 278 и отказите са намалели с 28.

Исканията по чл. 251г1, ал. 1 от ЗЕС за случаите на непосредствена опасност от извършване на престъпление по чл. 108а, ал. 1 – 4, ал. 6 и 7, чл. 109, ал. 3, чл. 110, ал. 1, предложение шесто, чл. 110, ал. 2, чл. 308, ал. 3, т. 1 и чл. 320, ал. 2 от Наказателния кодекс са 12.

Структурите на ДАНС са унищожили 2 967 справки по чл. 251ж, ал. 2 от ЗЕС и 12 справки по чл. 251ж, ал. 3 от ЗЕС, за които са изготвени протоколи за унищожаване.

 По данни на ***Комисията за противодействие на корупцията и за отнемане на незаконно придобитото имущество*** исканията за достъп до данните по чл. 251б от ЗЕС са 2, по които са дадени 6 разрешения.

 През 2018 г. исканията за достъп до данните по чл. 251б от ЗЕС са 9, по които са дадени 8 разрешения и 1 отказ.

Сравняването на данните с предходната година показва, че исканията са намалели със 7, разрешенията са намалели с 2 и отказите са намалели с 1.

Комисията е унищожила 4 справки по чл. 251ж, ал. 2 от ЗЕС.

По данни на Министерство на отбраната за ***Служба „Военна полиция“*** исканията за достъп до данните по чл. 251б от ЗЕС са 23, по които са дадени 54 разрешения и 5 отказа.

През 2018 г. исканията за достъп до данните по чл. 251б от ЗЕС са 24, по които са дадени 64 разрешения и 2 отказа.

Сравняването на данните с предходната година показва, че исканията са намалели с 1, разрешенията са намалели с 10 и отказите са се увеличили с 3.

Службата е унищожила 43 справки по чл. 251ж, ал. 2 от ЗЕС.

По данни на ***Служба „Военна информация“*** и на ***Държавна агенция „Разузнаване“*** не са изготвяни искания за достъп до данните по чл. 251б от ЗЕС.

По данни на Министерство на Финансите за ***Агенция „Митници“***предложенията за исканията за достъп до данните по чл. 159а, ал. 1 от НПК от разследващите органи до прокурорите, наблюдаващи досъдебните производства, са 40, по които са дадени 53 разрешения.

През 2018 г. предложенията за исканията за достъп до данните по чл. 159а, ал. 1 от НПК са 57, по които са дадени 55 разрешения и 2 отказа.

Сравняването на данните с предходната година показва, че предложенията за исканията са намалели със 17, разрешенията са намалели с 2 и отказите намалели с 2.

По данни от ***мобилните оператори*** – „Теленор“ ЕАД, „А1“ ЕАД и „БТК“ ЕАД в предприятията са постъпили общо 54 329 съдебни разпореждания за достъп до данни като от тях 24 712 са по чл. 251б, ал. 1 и 2 от ЗЕС и 29 617 са по чл. 159а, ал. 1 от НПК за съда и прокуратурата. (Приложение 2)

През 2018 г. в предприятията са постъпили общо 54 085 съдебни разпореждания за достъп до данни като от тях 18 472 са по чл. 251б, ал. 1 и 2 от ЗЕС и 35 613 са по чл. 159а, ал. 1 от НПК за съда и прокуратурата.

Сравняването на данните с предходната година показва, че съдебните разпореждания за достъп до данни са се увеличили с 244 като по чл. 251б, ал. 1 от ЗЕС са се увеличили със 6 240, а по чл. 159а, ал. 1 от НПК са намалели със 5 996.

В 348 случаи мобилните оператори са отказали да предоставят справка за данни, с оглед неспазени процедури и изисквания на ЗЕС и НПК.

През 2018 г. в 251 случаи мобилните оператори са отказали да предоставят справка за данни, с оглед неспазени процедури и изисквания на ЗЕС и НПК.

Сравняването на данните с предходната година показва, че случаите са се увеличили с 97.

 **Обобщеният анализ на данните** при сравняването им с предходната година показва, че исканията за достъп до данните са по-малко, което обуславя извода, че са намалели и случаите, в които е необходимо извършване на справка за данни за нуждите на националната сигурност и за предотвратяване, разкриване и разследване на тежки престъпления, в това число за целите на предотвратяване на тежки престъпления в рамките на оперативно-издирвателната дейност по реда на глава девета от Закона за противодействие на корупцията и за отнемане на незаконно придобитото имущество и за осъществяване на операции по издирване и спасяване на лица в случаите по чл. 38, ал. 3 от Закона за защита при бедствия.

Увеличението в броя на отказите на предприятията да предоставят справки за данни по ЗЕС показва, от една страна, че предприятията стриктно спазват законовите изисквания за предоставяне на създадените или обработените в процеса на тяхната дейност данни. От друга страна, че е необходимо надграждащо обучение на професионалните знания, необходими за точното прилагане на разпоредбите на ЗЕС и НПК на органите, на които предприятията са отказали да предоставят справка за данни, с оглед неспазени процедури и изисквания на ЗЕС и НПК.

**2.2.** Констатации от проверки по отношение спазване на процедурите по разрешаване и осъществяване на достъп до данните по ЗЕС.

2.2.1. В изпълнение Решения № 6/28.03.2019 г. и № 7/04.09.2019 г. на Комисията към 44-то Народно събрание, в съответствие с чл. 261б, ал. 1 от Закона за електронните съобщения, специализираното звено в рамките на специализираната администрация на Народното събрание е извършило контрол и наблюдение на процедурите по разрешаване и осъществяване на достъп до данните по чл. 251б, ал. 1, както и за защита на правата и свободите на гражданите срещу незаконосъобразен достъп до тези данни.

Извършени са 136 проверки в структури за обществен ред и сигурност и органи на съдебната власт, на територията на следните области в страната: София-град, Велико Търново, Габрово, Плевен, Ямбол, Благоевград, Перник, Силистра и Варна.

При проверките е констатирано, че продължава разнородната практика в прокуратурите, по отношение прилагането на разпоредбите на чл. 159а, ал. 3, т. 3 от НПК - данни за лицата, за които се изискват данни за трафика и по отношение на чл. 159а, ал. 3, т. 4 от НПК - период от време, който да обхваща справката. Не се правят предложения за унищожаване на справките за данни по прекратени досъдебни производства, както и по такива, при които обвиняемият е освободен от наказателна отговорност с налагане на административно наказание.

Продължава разнородната практиката в органите по чл. 251в, ал. 1 от ЗЕС и прокуратурите относно брой на изготвяните искания за достъп до данни по една преписка, във връзка с посочването на брой на лица, чиито права се ограничават и брой на предприятия, предоставящи обществени електронни съобщителни мрежи и/или услуги. Това води до невъзможност за установяването на точния брой искания, направени по една преписка, съотнесени към брой на лицата и без да се отчита брой на предприятията, които да предоставят справка за данните.

В РС-Благоевград е констатирано, че при постъпване в съда на едно искане за достъп до данни по ЗЕС се образуват n-брой НЧХД, които се разпределят на n-брой съдии и съответно се постановяват n-брой разпореждания. Тази практика е несъобразена с чл. 251г, ал. 1 от ЗЕС и води до случаи, в които по едно искане има n-брой разпореждания като едни са с разрешен достъп до данни, а други са с отказ.

2.2.2. Извършени проверки в предприятията, предоставящи обществени електронни съобщителни мрежи и/или услуги - „Теленор“ ЕАД, „А1“ ЕАД, „БТК“ ЕАД и локалните интернет доставчици.

Предприятията, предоставящи обществени електронни съобщителни мрежи и/или услуги съгласно чл. 251е, ал. 1 от ЗЕС извършват справка за данните след постъпването на мотивирано разпореждане на съда или искане по чл. 251г1, ал. 1, само когато в тях се съдържат посочените предпоставки по чл. 251б от ЗЕС- за нуждите на националната сигурност и за предотвратяване, разкриване и разследване на тежки престъпления, в това число за целите на предотвратяване на тежки престъпления в рамките на оперативно-издирвателната дейност по реда на глава девета от Закона за противодействие на корупцията и за отнемане на незаконно придобитото имущество и относно данните по ал. 1, т. 6 - за осъществяване на операции по издирване и спасяване на лица в случаите по чл. 38, ал. 3 от Закона за защита при бедствия, както и само за посочения в закона 6-месечен срок за съхранение на данните по ЗЕС.

При проверките е констатирано, че в предприятията продължават да постъпват съдебни разпореждания и искания за достъп до данни, при формално неспазване изискванията на ЗЕС и НПК. В тези случаи предприятията, мотивирано са отказвали да предоставят исканите справки.

Констатирани са общо 348 случаи, при които не са спазени разпоредбите, регламентиращи достъпа до данни и могат да се обобщят по следните видове и органи:

1. Съдебни разпореждания за достъп до данните при формално неспазване изискванията на ЗЕС и НПК.

2. Постановени съдебни разрешения за достъп до данни, чиито 6-месечен срок за съхранение е изтекъл.

3. Изпратени до предприятията съдебни разрешения за достъп до данни от прокуратура, следствени и разследващи органи и от органите по чл. 251в, ал. 1 от ЗЕС след изтичане на 6 –месечния срок за съхранение.

4. Изпратени до предприятията искания за достъп до данни от прокуратура, следствени и разследващи органи и от органите по чл. 251в, ал. 1 от ЗЕС без съдебни разпореждания.

**3. Предприети мерки за подобряване на процедурите за съхраняване и обработване на данните по Закона за електронните съобщения.**

Във връзка с отразените констатации, изводи и препоръки, съдържащи се в годишния доклад за 2018 г., Комисията, чрез специализираната дирекция, подпомагаща дейността й, предприе необходимите мерки, с цел подобряване на организацията на работа при отчетността за проведените процедури за достъп да данни, гарантиращи опазването на гражданските права. При взаимодействие с органите по чл. 251в, ал. 1 от ЗЕС са изготвени нови образци на регистри, които създават по-добри условия за отразяване и систематизиране на исканата и придобита информацията за достъп до данните по ЗЕС и за упражняване на по-ефективен контрол и наблюдение на процедурите по разрешаване и осъществяване на достъп до данните, както и за защита на правата и свободите на гражданите срещу незаконосъобразен достъп до тези данни.

Комисията с Решение № 8/28.11.2019 г, е приела образците на регистрите, поддържани от органите и структурите по чл. 251в, ал. 1 и ал. 2 от ЗЕС и от органите на досъдебното производство.

**4. Предложения за усъвършенстване на процедурите по разрешаване и осъществяване на достъп до данните по ЗЕС.**

В резултат на извършените проверки и констатираните факти могат да се направят предложения за подобряване на работата в следните насоки:

1. Във всички нива на прокуратурите да се въведе единна практика за броя на изготвяните искания за достъп до данни по едно досъдебно производство, съотносим към броя на лицата и без да се отчита броя на предприятията, които предоставят данните.

2. Във всички структури на Министерство на вътрешните работи да се въведе единна практика за броя на изготвяните искания за достъп до данни по една преписка на предварителен отчет или дело на оперативен отчет, съотносим към броя на лицата и без да се отчита броя на предприятията, които предоставят данните.

3. Текущо обучение за точното прилагане на разпоредбите на ЗЕС и НПК с цел надграждане на професионалните знания, необходими на органите, на които предприятията са отказали да предоставят справка за данни, на органите, участващи в процедурите за достъп до данни, както и на длъжностните лица, които изпълняват задачи във връзка с отразяването на данните в регистрите по ЗЕС.

**5. Жалби и сигнали** **от граждани и организации.**

Съгласно Вътрешните правила за реда и работата на Комисията, същата има правомощия да разглежда жалби и сигнали на граждани и организации по отношение на действия и актове на служителите на службите за сигурност и във връзка с използването и прилагането на специалните разузнавателни средства и достъпът до данните по чл. 251б, ал. 1 от ЗЕС.

В Комисията са постъпили два броя жалби от физически лица относно неправомерно използване на специалните разузнавателни средства срещу тях. След осъществен парламентарен контрол по изложените в жалбите твърдения не са констатирани спрямо жалбоподателите да са прилагани неправомерно специални разузнавателни средства.

**6. Законодателна дейност и парламентарен контрол върху дейността на службите за сигурност.**

През периода на 2019 г. не са постъпвали законодателни предложения за подобряване на дейността по ЗСРС и ЗЕС, основани на опита в практиката по прилагане на действащата уредба.

През посочения период Комисията е провела 17 заседания, на които е разгледала и гласувала, внесени предложения за законодателни промени, становища по годишните доклади и бюджетите на службите за сигурност, както следва:

* Законопроект за бюджета на държавното обществено осигуряване за 2020 г., № 902-01-55 от 31/10/2019 г.
* Законопроект за изменение и допълнение на Закона за българското гражданство, 902-01-51 от 08/10/2019 г.
* Законопроект за допълнение на Закона за военното разузнаване, 954-01-49 от 16/07/2019 г.
* Законопроект за държавния бюджет на Република България за 2020 г., 902-01-57 от 31/10/2019 г.
* Законопроект за изменение и допълнение на Закона за мерките срещу изпирането на пари, 954-01-30 от 23/04/2019 г.
* Законопроект за изменение и допълнение на Закона за мерките срещу изпирането на пари, 902-01-35 от 03/07/2019 г.;
* Годишен доклад на Държавна комисия по сигурността на информацията относно цялостната дейност по състоянието на защитата на класифицираната информация в Република България през 2018 г., № 902-03-11, внесен от Министерския съвет на 10.05.2019 г;
* Годишен доклад за дейността на Служба „Военна информация“ за 2018 г. (секретно) и проект на решение, № 902-03-9, внесен от Министерския съвет на 19.04.2019 г.;
* Годишен доклад за дейността на Държавна агенция „Разузнаване“ за 2018 г. (секретно) и проект на решение, № 902-00-7, внесен от Министерския съвет на 15.04.2019 г.;
* Годишен доклад за дейността на Държавна агенция „Национална сигурност“ за 2018 г. и проект на решение, № 902-03-6, внесен от Министерския съвет на 08.04.2019 г.;
* Годишен доклад за състоянието на националната сигурност на Република България през 2018 г., № 902-00-19, внесен от Министерския съвет на 11.07.2019 г.

 Комисията регулярно е изисквала и изслушвала и тематични доклади за работата на службите за сигурност и за състоянието на отделните компоненти на националната сигурност.

Приложения:

1. Приложение № 1 - Данни по ЗСРС за 2019 г.;
2. Приложение № 2 - Данни по ЗЕС за 2019 г.;
3. Приложение № 3 – постъпили в предприятията съдебни разпореждания и искания за достъп до данни, при формално неспазване изискванията на ЗЕС и НПК.

**ПРЕДСЕДАТЕЛ:**

  **ДИМИТЪР ЛАЗАРОВ**

|  |
| --- |
| **Обобщени данни за 2019 г. по ЗСРС**  |
| **1.** | **Брой разрешения по ЗСРС** | 5 396 |
| **2.** | **Брой първоначални разрешения по ЗСРС** | 4 035 |
| **3.** | **Брой разрешения за продължение** | 1 361 |
| **4.** | **Брой използвани СРС по отношение на лица**  | 3 310 |
| **5.** | **Брой използвани СРС по отношение на обекти** | 259 |
| **6.** | **Брой изготвени ВДС** | 1 124 |

**ПРИЛОЖЕНИЕ № 1**

Забележка: Данните са от органите по чл. 20 по ЗСРС – ДАТО, ДАНС и МВР.

**ПРИЛОЖЕНИЕ № 2**

|  |
| --- |
| **Данни по Закона за електронните съобщения за 2019 г.**  |
| ***Данните са от предприятията, предоставящи обществени електронни съобщителни мрежи и/или услуги - „Теленор“ ЕАД, „А1“ ЕАД и „БТК“ ЕАД*** | *Брой постъпили разрешения за достъп до данни по искания на органите по чл. 251в, ал. 1 и 2 от ЗЕС* | *Брой искания за незабавен достъп до данни по чл. 251г1, ал. 1 от ЗЕС* | *Брой откази на съда по чл. 251г1, ал. 4 от ЗЕС* | *Брой постъпили разрешения за достъп до данни по искания на прокуратурата и на съда, дадени в съдебно наказателно производство* | *Забележка* |
|  |  |  |  |  |  |
| *Държавна агенция „Национална сигурност“* | 3440 | 5 | 5 | - |  |
| *Главна дирекция „Национална полиция”* | 613 |  |  |  |  |
| *Главна дирекция „Борба с организираната престъпност“* | 2 774 |  |  |  |  |
| *Главна Дирекция „Гранична полиция“* | 956 |  |  |  |  |
| *Дирекция „Вътрешна сигурност“* | 173 |  |  |  |  |
| *Столична Дирекция на Вътрешните работи* | 3 541 |  |  |  |  |
| *Областни Дирекции на МВР* | 13 178 |  |  |  |  |
| *Служба „Военна информация“- МО* | - |  |  |  |  |
| *Служба „Военна полиция“ – МО* | 69 |  |  |  |  |
| *Държавна агенция „Разузнаване“* | - |  |  |  |  |
| *Комисия за противодействие на корупцията и за отнемане на незаконно придобитото имущество* | 9 |  |  |  |  |
| *Главна дирекция "Пожарна безопасност и защита на населението"* | 6 | 6 |  |  |  |
| *Митници* | 53 |  |  |  |  |
| *Прокуратура*  |  |  |  | 29 451 |  |
| *Съд*  |  |  |  | 166 |  |
| *ОБЩО за колони 1-3* | 24 712 | 11 | 5 |  |  |
| *ОБЩО за колони 1 и 4* | 54 329 |

**ПРИЛОЖЕНИЕ № 3**

В приложението са посочени само съдебните разпореждания и исканията за достъп до данни, за които са предоставени копия от предприятията.

\*Данните от Теленор ЕАД са предоставени без първото тримесечие за 2019 г.

\*\*Данните от БТК ЕАД са предоставени за последното тримесечие на 2019 г.

\*\*\*Данните от А1 ЕАД са предоставени за календарната 2019 г.

Съдебни разрешения, постановени при формално неспазване изискванията на ЗЕС и НПК, както следва:

1. СГС – 1;
2. СРС – 11;
3. ОС Варна – 1;
4. РС Варна – 7;
5. ОС Враца – 2;
6. РС Бургас -2
7. РС Видин -1;
8. РС Силистра – 1;
9. РС Пловдив – 7;
10. РС Русе – 1;
11. АС Перник – 1;
12. РС Перник -1;
13. РС Асеновград – 1;
14. РС Горна Оряховица – 1;
15. РС Пещера -1;
16. РС Карлово – 1;
17. РС Стара Загора – 1;
18. РС Ботевград -1;
19. РС Сандански – 1;
20. РС Козлодуй – 1;
21. ОС Смолян – 1;
22. ОС Добрич – 1;
23. РС Павликени – 1;
24. РС Провадия -1;
25. РС Тетевен – 1;
26. РС Никопол -1;
27. РС Шумен – 1;
28. РС Исперих – 1;

Съдебни разрешения за достъп до данни, чиито 6 – месечен срок за съхранение е изтекъл:

1. РС Русе – 2;
2. СРС – 4;
3. РС Омуртаг – 1;
4. РС Кубрат – 2;
5. РС Бургас – 1;
6. РС Сливен – 1;
7. РС Стара Загора – 1;
8. РС Троян - 2
9. ОС Русе – 1;
10. ОС Видин – 1;
11. РС Харманли -1;
12. ОС Пловдив – 1;
13. РС Плевен - 1
14. АСНС -1;
15. РС Варна – 3;
16. СОС – 1;
17. ВС Пловдив – 1;
18. РС Самоков – 1;
19. РС Пирдоп – 1;
20. ОС Ловеч – 1;
21. СГС – 1;
22. СпНС– 2;
23. ОС Бургас -1;

Изпратени до предприятията съдебни разрешения от прокуратура, следствени и разследващи органи след изтичане на 6 –месечния срок за съхранение на данните:

1. СРП – 1;
2. 02 РУ СДВР -1;
3. 03 РУ СДВР – 1;
4. 06 РУ СДВР – 3;
5. ОДМВР Варна– 3;
6. ОДМВР Шумен – 1;
7. ОДМВР Сливен – 1;
8. ОДМВР София – 1;

Поискани данни по чл. 159а , ал. 1 от НПК и чл. 251б, ал. 1 от ЗЕС без съдебно разпореждане от прокуратура, следствени или разследващи органи до предприятията, предоставящи обществени електронни съобщителни мрежи и/или услуги:

1. СРП – 3;
2. Прокуратури -3
3. НСлС -3
4. ОСлО -11;
5. СДВР – 19;
6. ГДБОП – 5;
7. ОДМВР Пловдив -8
8. ОДМВР Бургас – 9;
9. ОДМВР Благоевград - 3
10. ОДМВР Варна 10
11. ГДНП - 7
12. ОДМВР Перник - 3
13. ОДМВР Хасково -1
14. ОДМВР Разград -1
15. ОДМВР Русе - 3
16. ОДМВР – Стара Загора -1
17. ОДМВР Велико Търново -1
18. ОДМВР Кърджали -2
19. ОДМВР Сливен -1;
20. ОДМВР Плевен -1;
21. ДАНС -2
22. Агенция „Митници“ -2
23. НАП – 2 бр.